ترکیه جمهوریتی باش وزیری نینگ اورینباسری نعمان قورتولموش, قطر بحرانی نینگ ساخته بیر بحران دن عبارت ایکن لیگی نی بیلدیردی.
قورتولموش, "اوشبو بحران کوتیلمه گن بیر شکلده مطرح قیلینگن و ایریم پلان لر نی قَمره گن بیر بحران دن عبارت" دییه قید ایتدی.
عینی دمده قورتولموش, اوشبو بحران نینگ فقط گینه بحث موضوعی اولکه لر ایمس, بلکه منطقه گه هم تاثیر قالدیریش کوچی گه ایگه ایکن لیگی نی معلوم قیلدی.
باش وزیر اورینباسری, اوشبو جهت دن آلیب قره گنده ترکیه نینگ خودی منه شوو بحران نینگ زود لیک بیلن ییچیلیشی اوچون جدی بیر شکلده سعی و حرکت ایتیتگن لیگی نی ایسله تیب اوتدی.
عینی دمده قورتولموش, اوشبو بحران نینگ ییچیلیشی بوییچه اینگ یخشی واسطه چی نینگ ترکیه دن عبارت بوله دیگن لیگی گه هم دقت قره تدی.
نعمان قورتولموش, اوشبو مطلب نی روزنامه لرنینگ پایتخت انقره ده گی نماینده لری بیلن قیلگن صحبتی جریانیده بیلدیردی.
سعودی عربستان ایتکچی لیگیده ایریم عرب اولکه لری نینگ قطر بیلن بولگن دیپلماتیک مناسبت لری نی توخته تیب قویشی و قطر گه قرشی تحریم لر نی مطرح ایتیشی آرتیدن خودی منه شوو بحران باشلب کیتدی.
ترکیه جمهوریتی ایسه اوشبو بحران نینگ زود لیک بیلن ییچیلیشی اوچون برچه سعی و حرکت قیلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
